สอบถามหน่อยครับ คือผมไปฉีดบาดทะยักมาหนึ่งเข็ม แล้วผมสงสัยว่าจริงๆผมต้องฉีด 3 เข็มหรือเปล่า ผมเลยกลับไปถามทางรพ.ที่ฉีดให้ผมเขาบอกว่าเป็นการฉีดกระตุ้นเฉยๆ แต่ทีนี้ผมอยากฉีดให้ครบ 3 เข็ม เลยอยากรู้ว่า ผมจะต้องเริ่มฉีดใหม่เลยไหม 3 เข็ม เพราะวัคซีนกระตุ้นเป็นคนละตัวกับวัคซีนที่ฉีดปกติหรือผมสามารถรอ 1 เดือนแล้วไปฉีดเข็มที่ 2 ได้เลยครับขอบครับ
สวัสดีครับ จริงๆแล้ว วัคซีนแบบชุด 3 เข็ม หรือ วัคซีนกระตุ้น ก็มีองค์ประกอบเหมือนกัน หรือก็คือหลอดยาเดียวกันครับ โดยชุด 3 เข็ม จะใช้เป็นการเริ่มต้นในกรณีที่ผู้ป่วยไม่เคยมีประวัติฉีดวัคซีนใดๆตอนเด็กเลย หรือประวัติสูญหาย ไม่ชัดเจน แต่ในประเทศไทย วัคซีนบาดทะยักเป็นวัคซีนที่มีโปรแกรมฉีดตั้งแต่ในวัยเด็กอยู่แล้ว โดยทั่วไปจึงเพียงแค่แนะนำฉีดกระตุ้นทุกๆ 10 ปี ในวัยผู้ใหญ่ครับ ดังนั้น จากประวัติที่เล่ามา หากได้รับการฉีดวัคซีนบาดทะยักกระุตุ้นมาแล้ว ก็น่าจะเพียงพอแล้วครับ และไม่มีความจำเป็นต้องฉีดให้ครบชุดครับ